Zapis 1. srečanja TK1 - Gastronomija, 10. 4. 2018, v sklopu projekta »Strategija razvoja turizma Občine Sevnica za obdobje 2019 – 2024«, Blanca
	Datum
	10. 4. 2018, 14h -16h

	Lokacija
	Blanca, Občina Sevnica

	Prisotni
	Občina Sevnica in KŠTM: Vlasta Kuzmički, Tanja Žibert, Mojca Pernovšek (KŠTM), Matej Imperl (KŠTM)
Gospodarstvo: Mateja Strnad, Slavica Grobelnik, Štefanija Vidrih, Franc Krašovec, Vidko Močivnik, Vesna Mirt, Grega Repovž
FT UM: doc. dr. Tanja Lešnik Štuhec, asist. Nejc Pozvek, doc. dr. Lea Kužnik
Priloga 1 – Lista prisotnih

	Tema
	TK1 – Gastronomija: 1. delavnica za prepoznavanje stanja v gostinski stroki ter potreb in priložnosti

	Dnevni red
	1. Uvodna predstavitev projekta
2. Posnetek stanja na področju Gastronomije v občini Sevnica
3. Predstavitev monografije Okusi Posavja
4. Vodena razprava
5. Ugotovitve

	Ad1
	Nejc Pozvek pozdravi udeležene in predstavi projekt »Strategija razvoja turizma občine Sevnica za obdobje 2019-2024«. 
Tanja Lešnik Štuhec predstavi korake oblikovanja strateškega dokumenta.

	Ad2
	Nejc Pozvek predstavi posnetek stanja na področju gastronomije v občini Sevnica – glej Priloga 2 (Power point predstavitev).
Slavica Grobelnik (kmetijska svetovalka) opozori na dve vinski cesti: Bizeljsko-sremiška vinska cesta in Gornjedolenjska vinska cesta; ter omejitev pridelave vina cviček – nadomestna blagovna znamka Ajd, ki nikoli ni bila registrirana, čeprav jo uporablja nekaj vinogradnikov (Kobal, TK Grobelnik in kmetija Roštohar). 
2 vinski cesti obljubljata vinorodno bogato ponudbo, prav tako turizem v zidanicah, ko pa pride skupina turistov, nihče nima odprtih vrat, trdi Mojca Pernovšek.  Grega Repovž meni, da je to posledica dejstva, da je 95 % posavskih vinogradnikov hobi vinogradnikov, sivi trg pa odlično deluje tako na področju vina kot salam.
V Sevnici so mnogi ponudniki izkoristili trenutek popularnosti Melanie Trump (pita, tortica, palačinke na Lisci …) 
Blagovna znamka First Lady ponuja izbrane izdelke za darila.

	Ad3
	Lea Kužnik predstavi monografijo Okusi Posavja.

	Ad4
	Tanja Lešnik Štuhec vodi razpravo o stanju gastronomije na območju občine Sevnica danes in jutri skozi 4 tematska vprašanja.
1. Po čem je občina Sevnica dobro znana na področju gastronomije in lahko trdimo, da pozitivno (navzven in navznoter) pozicionira ponudbo sevniške kulinarike (hrane in pijače)?
2. Kje vidite največje pomanjkljivosti na področju gastronomije v Sevnici in kako bi jih lahko izboljšali?
[bookmark: _GoBack]3. Kaj se vam zdi izziv na področju gastronomije v Sevnici, kje se vidite vi in vaši kolegi – drugi gostinci, partnerji in dobavitelji – čez 10 let?
4. Kaj bo v prihodnje predstavljalo največje ovire na področju gastronomije (hrane in pijače) v Sevnici?
Zapis ugotovitev je v Prilogi 3 – TK1 – Gastronomija.

	Ad5
	Ugotovitve – udeleženci se strinjajo, da so nujna nadaljnja druženja gostinskih ponudnikov.
Nejc Pozvek povabi udeležence na naslednji dve delavnici za gostinske ponudnike:
· TK1 – Gastronomija, 2. delavnica: oblikovanje sevniške prepoznavne kulinarike in paringa hrane in vina ob različnih priložnostih, v Gostilni Repovžu v Šentjanžu. Delavnico bodo vodili: Grega Repovž, prof. dr. Janez Bogataj in doc. dr. Tanja Lešnik Štuhec) – 23. 4. 2018, 9.-12. ure; 
· TK1 – Gastronomija, 3. delavnica: od gostinskega ponudnika do ponudnika v mestu Sevnica za vzpostavitev prepoznavne sevniške ponudbe. Delavnico bodo vodili Franci Jezeršek, Grega Repovž in doc. dr. Tanja Lešnik Štuhec) – 28. 5. 2018, 9.-14. ure. 

	Priloge zapisniku
	Priloga 1 – Lista prisotnih
Priloga 2 – Predstavitev 1 – TK1 - Gastronomija
Priloga 3 – Posnetek stanja TK1 - Gastronomija v Sevnici


Zapisala: doc. dr. Tanja Lešnik Štuhec, 12.4.2018
Pregledali in dopolnili: Nejc Pozvek, 13. 4. 2018
